Missier ta’ tifel ta’ sitt snin inqabad fuq filmat jagħti daqqa’ ta’ sieq lil ibnu minn fuq pjattorma tal-iskate boarding għal isfel u wara jagħtih dahru hekk kif ibnu jinstema’ jokrob bl-uġigħ. Kien ċertu Ryan Stephens, ġuvni ta’ 13-il sena li tella’ l-video ta’ Marcus Crossland jixxuttja lil ibnu Dino ta’ sitt snin minn fuq pjattaforma tal-iskate boarding f’Jacksonville’s Kona State Park fuq is-sit soċjali Instagram. Martin Ramos, l-operatur tal-park qal lis-sit elettroniku li l-missier u l-iben iżuru dan il-park ta’ spiss u qatt ma ra lil missier jaġixxi b’dak il-mod qabel. Ingħad li l-missier iddispjaċih ħafna għal dak li għamel u qed jifhem il-gravità tas-sitwazzjoni u li se jkollu għalxiex iwieġeb ta’ għemilu fiż-żmien li ġej. Ryan Stephens li tella’ l-filmat kien irrapportat jgħid lill-aġenzija tal-aħbarijiet FirstCoastNews li meta staqsa lil missier x’kienet ir-raġuni li għaliha xxuttjah b’dak il-mod, huwa qallu: “Għaliex irid jitgħallem”. Huwa wieġbu li dak mhux mod ta’ kif għandu jgħallem lil ibnu jaqa’. Hawnhekk il-missier staqsih jekk kien kapaċi jrabbi aħjar minnu, b’Stephens iwieġbu fil-pożittiv. Għalkemm Dino jidher li ma weġġax f’dan l-inċident, id-Dipartiment tat-Tfal u l-Familji se jkun qiegħed jinvestiga dak li ġara.